Et ATV sõit muuta veel põnevamaks ja adrenaliinirikkamaks soovitab Velt Motocenter tutvuda Vanaõue Puhkekeskuse ATV radadega.    Vanaõue Puhkekeskus koostöös Velt Motocentriga     Samuti on Keskkonnaministeerium alustanud kampaaniat, milles tutvustatake ATV-juhtidele looduses liikumise võimalusi.    "Maastikusõidukid tekitavad maaomanikes pahameelt", "Keskkonda ei riku mitte ATV, vaid mees selle roolis" või "Maasturid rikuvad rahvuspargi luiteid" on vaid mõned uudispealkirjad ajakirjandusest, mida pidevalt näha võib. ATV-d on muutunud viimastel aastatel populaarseteks  hobisõidukiteks ning nii palju kui neist on sõitjatele rõõmu, võivad need kahju teha ka meie looduskeskkonnale. Vajadus juhte selles vallas harida on üsna ilmne.      Keskkonnaministeeriumi poolt algatatud kampaania looduses liikumise reeglite tutvustamiseks on Velt Motocentris kohapeal olemas infovoldikud liiklejatele ning veebileht www.envir.ee/atv, kus sama info on välja toodud veelgi  täpsemalt. Ühtlasi on veebilehel toodud rajad ATV-ga sõitmiseks.  Hea läbipääsuvõime ja väikesemõõdulise maastikusõidukiga (ATV) kipuvad omanikud sõitma ka seal, kuhu muidu liiklema ei pääse. Kuid nii kahjustatakse taimkatet, mille taastumine võib aega võtta isegi aastakümneid. ATV-ga sõitja peab teadma, et selle sõidukiga looduses liikumiseks kehtivad piirangud, mida tuleb arvestada, kui ei taheta seadusega vastuollu minna. Piirangud kehtivad loomulikult ka teistele masinatele: džiipidele, enduro- või  krossiratastele, jettidele, mootorsaanidele.  Sõidukitega looduses sõitmist reguleerivad looduskaitseseadus ja liiklusseadus. Maastikusõidukite liiklemisele maastikul sätestab lisaks nõuded ka maastikusõidukite liiklemise eeskiri. Seda ennekõike looduse kaitseks, et hoida alles meie metsad, sood, rabad ja luited ning mitte kahjustada loomade ja lindude elupaiku.    Ole looduse sõber, liikle targalt !  Keskkonnaministeerium koostöös Velt Motocentriga.